CELEX: 62010CN0051
Language: sk
Date: 2010-02-01 00:00:00
Title: Vec C-51/10 P: Odvolanie podané 1. februára 2010 : Agencja Wydawnicza Technopol sp. z o.o. proti rozsudku Súdu prvého stupňa (druhá komora) z  19. novembra 2009 vo veci T-298/06, Agencja Wydawnicza Technopol sp. z o.o./Úrad pre harmonizáciu vnútorného trhu (ochranné známky a vzory)

1.5.2010   
            
            
               SK
            
            
               Úradný vestník Európskej únie
            
            
               C 113/17
            
         Odvolanie podané 1. februára 2010: Agencja Wydawnicza Technopol sp. z o.o. proti rozsudku Súdu prvého stupňa (druhá komora) z 19. novembra 2009 vo veci T-298/06, Agencja Wydawnicza Technopol sp. z o.o./Úrad pre harmonizáciu vnútorného trhu (ochranné známky a vzory)
   (Vec C-51/10 P)
   2010/C 113/25
   Jazyk konania: angličtina
   
      Účastníci konania
   
   
      Odvolateľ: Agencja Wydawnicza Technopol sp. z o.o. (v zastúpení: A. von Mühlendahl, H. Hartwig, Rechtsanwälte)
   
      Ďalší účastník konania: Úrad pre harmonizáciu vnútorného trhu (ochranné známky a vzory)
   
      Návrhy odvolateľa
   
   
               —
            
            
               zrušiť rozsudok Súdu prvého stupňa z 19. novembra 2009 vo veci T-298/2006,
            
         
               —
            
            
               vrátiť vec Všeobecnému súdu,
            
         
               —
            
            
               zaviazať ÚHVT na náhradu trov konania pred Súdnym dvorom.
            
         
      Odvolacie dôvody a hlavné tvrdenia
   
   Odvolateľ tvrdí, že Súd prvého stupňa porušil článok 7 ods. 1 písm. c) nariadenia o ochrannej známke Spoločenstva (1), keď uplatnil nesprávne právne kritériá pri konštatovaní, že ochranná známka odvolateľa nie je spôsobilá na zápis.
   Odvolateľ ďalej tvrdí, že Súd prvého stupňa porušil článok 7 ods. 1 písm. c) alebo článok 76 nariadenia o ochrannej známke Spoločenstva alebo obe tieto ustanovenia, keď náležite neprihliadol na prax ÚHVT, pokiaľ ide o zápis ochranných známok pozostávajúcich z čísel alebo označenia obsahu publikácií.
   
      (1)  Nariadenie Rady (ES) č. 40/94 z 20. decembra 1993 o ochrannej známke Spoločenstva, (Ú. v. ES L 11, s. 1; Mim. vyd. 17/001, s. 146).